Mirko Gashi

Mirko Gashi i biri i atdhetarit Mark Gashi, u lind më 2 shkurt 1939 në Kralevë, Serbi. Shkollën fillore e kreu në Preshevë ndërsa Gjimnazin në Gjilan. Ka kryer edhe një shkollë për gazetarë. Ka punuar si mësues në fshatin Caravajkë të Preshevës, pastaj gazetar në Radio Prishtinë, Në Teatrin e Kombësive në Shkup, në Teatrin Popullor të Prishtinës e së fundit ka redaktuar gazetën “Kosova” të një ndërmarrje ndërtimore në Prishtinë. Me krijime letrare ka filluar të merret qysh herët. Është marr edhe me përkthime nga gjuha shqipe në atë serbe dhe anasjelltas. Punimet e Mirko Gashit janë përkthyer në gjuhët frënge, italiane, gjermane, arabe, sllovene, angleze, turke dhe maqedone. Është prezantuar në shumë vepra të autorëve që kanë shkruara për shkrimtarët shqiptarë. Ka kaluar një jetë prej bohemi, gjatë kohës sa ishte pensionist. Vdiq në vitin 1995, në Prishtinë.

 Tituj të veprave 
“Në vorbullën e ujit” Prishtinë 1972
“Netët e bardha”, Prishtinë 1975
“Liberto për gjenetivin e ujit”(serbisht), Prishtinë 1977
“Gjarpëri i shtëpisë”, Prishtinë, 1980
“Arbror vitae”, Prishtinë 1988
“Plagë uji”, Prishtinë 1990

 Përkthime  
Poezitë e Ali Podrimjes
Poezitë e Din Mehmetit
Poezitë e Qerim Ujkanit
Poezitë e Sabri Hamitit
Poezitë e Ibrahim Kadriut
Drama “Gof” të Anton Pashkut
“Anija e vjetër” të Resul Shabanit
“Bregu i pikëllimit” të Teki Dërvishit
“Memoaret” të Ismet Shaqirit etj.

Kategoria:Shkrimtarë shqiptarë
Kategoria:Njerëz nga Kraleva
Kategoria:Njerëz nga Gjilani
Kategoria:Lindje 1939
Kategoria:Vdekje 1995
Kategoria:Shqiptarë në Serbi
Kategoria:Njerëz nga Karadaku
Kategoria:Absolventët e Universitetit të Beogradit